নবীগঞ্জ প্রতিনিধি ॥ কেন্দ্রীয় কর্মসূচীর অংশ হিসেবে নবীগঞ্জে শুভাযাত্রা ও গণসমাবেশ করেছে বিএনপি, যুবদল, ছাত্রদলসহ ১৮ দলীয় জোট। গতকাল সোমবার বিকালে আলহাজ্ব শেখ সুজাত মিয়া এমপি’র নেতৃত্বে স্থানীয় দলীয় কার্যালয় গোল্ডেন প্লাজা থেকে শুভাযাত্রা বের করে নতুন বাজার এলাকায় গণসমাবেশে মিলিত হয়। পৌর বিএনপির সভাপতি ও প্যানেল মেয়র আলহাজ্ব ছাবির আহমদ চৌধুরীর সভাপতিত্বে ও যুবদল সভাপতি পৌর কাউন্সিলর এটিএম সালামের পরিচালনায় গণসমাবেশে প্রধান অতিথির বক্তৃতায় কেন্দ্রীয় বিএনপির সদস্য আলহাজ্ব শেখ সুজাত মিয়া এমপি বলেন, ৫ জানুয়ারীর সরকারের একতরফা পাতানোর নির্বাচন বাতিল করে তত্ত্বাবধায়ক সরকারের অধীনে নির্বাচন দিতে হবে। অন্যতায় দেশনেত্রী বেগম খালেদা জিয়ার নেতৃত্বে ১৮ দলের শান্তিপূর্ণ আন্দোলনের মাধ্যমে এই অবৈধ সরকারকে পদত্যাগ করতে বাধ্য করা হবে। তিনি দৈনিক আমার ...